Publication: Magyar Közlöny
Issue: MK-2007-113 (Year: 2007, Number: 113)
Era: 2004-2010
Section: a 19/2007. (VIII. 29.) ÖTM rendelethez
Paragraph Index: 742

13. Éghetõ anyagok, gyújtóforrások, tûzveszélyes tevékenység 13.1. A technológiai létesítmények területén a tranziens éghetõ anyagok belsõ szabályzó szerinti eltávolítása a tevékenység függvényében vagy meghatározott idõszakonként történjen meg, szükség esetén megfelelõ biztonságú idõszakos tárolóterek kialakításával. 13.2. Az erõmû biztonsági rendszereket tartalmazó területein, helyiségeiben ne legyen szükségtelen, dekorációs célzatú éghetõ anyag beépítve. 13.3. Az erõmû biztonsági rendszereket tartalmazó területein, helyiségeiben csak „nem éghetõ” anyagú állványpallókat lehet használni. Amennyiben ez nem elkerülhetõ, „nehezen éghetõ” fa állványpallók használhatók. 13.4. A szénszûrõk és száraz ioncserélõ gyanták tárolása csak az erre a célra kijelölt és megfelelõ tûzállósági határértékû épületszerkezetekkel határolt helyiségben, a szükséges tûzvédelmi eszközök biztosítása mellett történjen. 13.5. Éghetõ anyagú védõruhák és védõeszközök tárolása csak azon technológiai helyiségekben megengedett, ahol az átöltözéshez kialakított végleges vagy ideiglenes egészségügyi zsilipek vannak kialakítva. 13.6. A technológiai terekben, helyiségekben, kapcsolódó mûhelyekben a tranziens tûzveszélyes-folyadékok és gázok mennyiségét a napi felhasználás szintjére kell korlátozni. 13.7. A létesítmény területén tûzveszélyes tevékenységet végzõ személyt az atomerõmû specifikumából adódó tûzvédelmi ismeretekrõl tájékoztatni kell. A tevékenységének megkezdését megelõzõen errõl a tûzvédelmi szervezet koordinátora által felállított bizottság elõtt, a tûzveszélyes tevékenységet folytató személyt be kell számoltatni.

Source: https://magyarkozlony.hu/hivatalos-lapok/2b225007b3d99ca781581364e9a3526e52b9fd0a/dokumentumok/129f484aef5a22ef8f194481b0df306052a02b92/letoltes